**MS «Godøy»** (IMO: 9801536) er en norsk-flagget passasjerkatamaran / hurtigbåt som eies og drives av ferge- og hurtigbåtrederiet Boreal Sjø AS. Passasjerkatamaranen ble bygget i 2016 av Oma Baatbyggeri AS ved Leirvik på Stord i Hordaland som byggnummer 537.

MS «Godøy» trafikkerer den såkalte "Hareidruta" som er mellom Hareid – Ålesund – Valderøy i Møre og Romsdal.

Historie
--------

### 2016

MS «Godøy» ble bygget i 2016 av Oma Baatbyggeri AS ved Leirvik i Stord kommune i Hordaland som verftets byggnummer 537.

#### Dåp

MS «Godøy» ble døpt tirsdag 22. november 2016 på Stord av gudmor Aurora Dimmen Bratli, 18-åringen fra Ulstein som senest helgen før ble valgt til AUF-leder i Møre og Romsdal – har også vært med i ungdomspanelet i Møre og Romsdal. I forbindelse med dåpen uttalte hun i dåpstalen sin at hurtigbåten er av en utrolig stor verdi for alle som bruker den.

*– "Kanskje spesielt ungdommer, og dem som ikke har tilgang til bil, trenger hurtigbåten. Den bidrar til at det blir mer attraktivt og enklere å bruke kollektivtransport"*, sa Dimmen Bratli, ifølge fylkeskommunens hjemmesider.

### 2017

Fra og med 1. januar 2017 tok Boreal Sjø AS over driften for de fire hurtigbåtrutene som Møre og Romsdal fylkeskommune har ansvaret for. Disse er følgende Hareid – Ålesund – Valderøy (Hareidruta), Ålesund – Harøya (Nordøyruta), Ålesund – Langevåg (Langevågsruta) og Molde – Vestnes – Sekken (Romsdalsruta). Kontrakten med Boreal varer i første omgang i åtte år.

Til dette ble det bygget fem passasjerkatamaraner for disse hurtigbåtrutene, hvor ene av disse fungerer som reservefartøy, disse er følgende (med MS «Godøy» som den første og største): MS «Kalvøy», MS «Valderøy», MS «Jektøy» og MS «Nørvøy» – som alle eies og opereres av Boreal Sjø AS, i tillegg er passasjerkatamaranene profilerte til fylkeskommunens kollektivtilbud – FRAM, som er kollektivtransportforvalter.

#### I drift

MS «Godøy» startet å gå i regulær rute i starten av januar 2017 på den såkalte "Hareidruta" som er mellom Hareid – Ålesund – Valderøy.

Tekniske data
-------------

*MS «Godøy» ankommer Ålesund indre havn nord den 11. desember 2018*
#### Mål / Dimensjoner

MS «Godøy» har største lengde på 34,60 meter (113,52 fot) og en lengde mellom perpendikulærene på 32,29 meter (105,94 fot). Bredden er på 10,60 meter (34,78 fot) og dybden er på 3,58 meter (11,75 fot).

#### Tonnasje

MS «Godøy» har en bruttotonnasje på 380 BT og en nettotonnasje på 133 NT.

#### Kapasitet

MS «Godøy» har en maksimal passasjerkapasitet på 296 passasjerer. Kapasiteten for brennolje er oppgitt til henholdsvis to stk. på 3 680 liter hver, kapasiteten for ferskvann er på 1 000 liter.

*MS «Godøy» 2021*
#### Maskineri

Hovedmaskinen består av fire MTU 8V 2000 M72 dieselmotorer, levert av Bostek AS, hver med 720 kW (966 hk), som tilsvarer en total ytelse på 1 440 kW (1 932 hk). Hjelpemaskinen består av to John Deere motorer, hver med 46 kW (62 hk), som tilsvarer en total ytelse på 92 kW (123 hk), disse er levert av Nogva Motorfabrikk som også har levert generatorer av typen Stamford. Fremdriften besørges av et MJP DBR 500DD vannjetanlegg fra Manni Jet Power og en baug-thruster levert av Sleipner Motor. Marsjfarten er på 34 knop (63 km/t; 39 mph).

#### Register

MS «Godøy» er registrert i Norsk Ordinært Skipsregister (NOR) som er en underavdeling i Sjøfartsdirektoratet.

Referanser
----------

1. 1 2 3 4 5  «Skipssøk - Sjøfartsdirektoratet». *www.sdir.no*. Besøkt 18. desember 2018.
2. 1 2 3 4 5 6 7  «Godøy (01/2017)». *Maritimt Magasin*. 20. januar 2017. Besøkt 18. desember 2018.
3. 1 2 3 4 5 6 7 8 9 10  «M/S». *www.skipsrevyen.no*. 13. februar 2018. Besøkt 18. desember 2018.
4. 1 2 3 4 5 6 7  Rosbach, Marius (23. november 2016). «Døpte ny hurtigbåt - flere på veg». *smp.no* **(norsk nynorsk)**. Besøkt 18. desember 2018.
5. 1 2  «M/S Godøy – Oma Baatbyggeri a.s». Besøkt 18. desember 2018.
6. ↑  «MS Godøy - 2016». *Bostek*. 8. desember 2013. Besøkt 18. desember 2018.

Kilder
------

* M/S Godøy — Oma Baatbyggeri a.s. (no)
* Fartøyet LECJ GODØY | Skipssøk — Sjøfartsdirektoratet (no)
* Vessel details for: GODOEY (Hydrofoil) | AIS Marine Traffic (en)
* Godøy (01/2017) | Maritimt Magasin (no)
* M/S "Godøy" | Skipsrevyen (no)

Eksterne lenker
---------------

* (en) MS «Godøy» – Den internasjonale sjøfartsorganisasjonen Rediger på Wikidata